Discussió:Dècada de l'1

message: Tenint en compte que no va existir l'any 0, trobo una mica estrany que existeixi la dècada del 0. A més a més, no és una dècada, perquè si l'any 10 ja l'incloem dins la dècada 10-19, el conjunt 1-9 no arriba a dècada... Val el mateix per la dècada 0aC. Trobo ridícul fins i tot escriure 0aC. Entenc que això s'ha fet estandaritzat, es deu haver creat la pàgina automàticament i no sé quina solució donar, però això que hi ha ara ho trobo lleig. Tenint en compte que només hi ha dades a una de les dues pàgines (a qui li interessa una dècada de fa 2000 anys? en èpoques tan remotes hom mira més aviat els segles i no pas les dècades) que es podrien posar en els segles o anys corresponents (trobo estrany per exemple que la publicació de les Metamorfosis' d'Ovidi aparegui a la dècada del 0 i no pas a l'any 8) jo optaria per eliminar-les (i posats potser i pel mateix raonament que he dit respecte els segles jo eliminaria totes les dècades ben bé fins el 1500 o 1800)... --Xtv 00:42, 16 mar 2006 (UTC)
replies: text: Doncs jo les conservaria. Llull · (vostè dirà) 14:01, 10 abr 2006 (UTC)
replies: text: :Però és cert que el títol és del tot inadequat...--SMP (missatges) 15:50, 10 abr 2006 (UTC)
replies: text: ::No ho crec. Simplement és un conveni que tothom entén a primer cop d'ull. Dir la dècada del 1920, no vol dir tampoc la dècada de dins d'aquest any. A més, no se m'acuden alternatives millors que aquesta. Llull · (vostè dirà) 15:56, 10 abr 2006 (UTC)
replies: text: :::Discrepo, a la Dècada del 1990 s'inclou explícitament del 1990 al 1999. Però com que les dècades del 0 i del 0aC són uns títols inadequats i la informació que contenen es pot ubicar a molts altres llocs, crec que no val la pena mantenir un error com aquest. És que no és ni una dècada! No existeix una paraula que designi un grup de 9 anys (tipus lustre, dècada, segle...)? Jo crec que això pot portar a la confusió a molta gent que creuen que l'any 0 va existir. Si algú que no sap que l'any 0 no existeix veu "dècada del 0" interpreta que l'any 0 va existir... En fi, tal com està no m'agrada...--Xtv 03:37, 11 abr 2006 (UTC)
Per cert, que a la pàgina anglesa (on no hi ha l'interwiki a la catalana i ara lamentablement no tinc temps de posar-me a comprovar quines dècades manquen d'interwikis) especifiquen ben clarament que això dels 0's és una convenció i que l'any zero no va existir i que la dècada és de nou anys. No és una solució que m'agradi en absolut, només és una mica de maquillatge, però en tot cas seria un primer pas cap a una solució millor... és que de fet, en anglès com que en diuen 0's, no especifica enlloc que sigui una dècada, senzillament 0's és una notació que dónen al període 1-9, però en català es diu tan específicament dècada del X que fa que la notació i la realitat es fumin unes patades, des del meu punt de vista, massa grosses.--Xtv 03:44, 11 abr 2006 (UTC)

message: Crec que es podria canviar el nom de l'article a Anys de l'1 al 9 i el que es diu Dècada del 0 aC (ja increïble! 0aC!!!!) Anys del 9aC a l'1aC.
A part, considero que caldria justificar això de dir que en aquesta dècada va néixer "Jesucrist"... A veure, que és l'inici de l'era cristiana, sí, però que Jesús de Natzaret (millor aquest nom neutral) hi va néixer o hi va fer res d'especial, no.
--81.39.162.194 16:03, 11 abr 2006 (UTC)
replies: text: Per coherència amb el que s'ha fet a dècada del 0 aC, que s'ha traslladat a dècada de l'1 aC, proposo traslladar aquesta pàgina a Dècada de l'1.  A més, escriure-hi una introducció dient que és una convenció però només té nou anys. --SMP​ ([ +] disc. xat) 15:33, 4 juny 2020 (CEST)
thread_title:  Proposta